Diari Oficial de la Generalitat Valenciana


Sumari del DOGV 6013, del 14-05-2009 (2009/5312)

RESOLUCIÓ de 8 de maig de 2009, del conseller d'Immigració i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5312


Data del document
:   08-05-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * integració social
    * migrant
    * ajuda social
    * societat sense fins de lucre
    * integració dels migrants

RESOLUCIÓ de 8 de maig de 2009, del conseller d'Immigració i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2009. [2009/5312]  
Vistes les sol·licituds d'ajuda presentades a l'empara de l'Orde de 17 de desembre de 2008, de la Conselleria d'Immigració i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2009 (DOCV 5917, de 19 de desembre).  
Vista la proposta de concessió i denegació de les ajudes que eleva la comissió avaluadora creada a l'efecte, en compliment del que ha preceptuat la base sisena de l'annex I de l'esmentada orde de convocatòria.  
Per raó de les competències atribuïdes pel Reglament Orgànic i Funcional de la Conselleria d'Immigració i Ciutadania, aprovat per Decret 101/2007, de 13 de juliol, del Consell (DOCV 5556, de 16 de juliol), i d'acord amb el que preveu la base huitena de l'annex I de la referida orde de convocatòria, resolc:  
Primer   
Aprovar la concessió de subvencions a les entitats que figuren en l'annex I de la present resolució per a la realització en l'exercici 2009 dels projectes dirigits a la integració social de persones immigrants i pels imports que en este annex s'indiquen.  
Segon  
Denegar les sol·licituds de subvenció de les entitats que apareixen en l'annex II de la present resolució, pels motius que s'indiquen.  
Tercer  
El règim de pagament de les ajudes, d'acord amb l'habilitació establida en l'apartat 1 de la base desena de l'orde de convocatòria, serà el que disposa l'article 34.1 c) 2n, de la Llei 17/2008, de 29 de desembre, de Pressupostos de la Generalitat per al 2009.  
En conseqüència, podrà lliurar-se de forma anticipada, una vegada concedides les ajudes, fins al 60 per cent del seu import. Després de l'aportació i la comprovació de la documentació justificativa de l'efectiva i la correcta aplicació de la totalitat del gasto anual objecte de subvenció, podrà pagar-se el 40 per cent restant.  
Quart  
D'acord amb el que disposa l'apartat 2 de la base deu de l'orde de convocatòria, en concordança amb el que establix el paràgraf segon de l'apartat 3.A), apartat b) de l'article 47 bis del Text Refós de la Llei d'Hisenda Pública de la Generalitat Valenciana, no s'exigirà a les entitats beneficiàries la constitució de garantia per bestretes de pagament, ja que cap dels programes subvencionats supera els imports que en dita normativa exigirien esta constitució.  
Cinqué  
La justificació de la subvenció concedida per part de les entitats beneficiàries s'ajustarà al que preveu la base onze de l'Orde de 17 de desembre de 2008, de convocatòria de les esmentades ajudes. El termini màxim del que estes disposen per a justificar davant de la Direcció General d'Immigració de la Conselleria d'Immigració i Ciutadania la totalitat del gasto anual objecte de subvenció, així com per a la presentació de la memòria tècnica, finalitzarà el 30 de novembre de 2009, d'acord amb el que preveu l'apartat 2 de la referida base.  
En el cas que no es presente la justificació en el termini indicat, l'entitat beneficiària perdrà el dret a la subvenció i procedirà el reintegrament de les quantitats percebudes, en compliment del que disposa la base dotze de l'orde de 17 de desembre de 2008.  
Sisé  
El pagament d'estes subvencions es realitzarà a càrrec de la dotació pressupostària de la línia de subvenció T6377000, «Integració Social Immigrants» de la secció, servici i programa 40.01.35.622.50.9 del Pressupost de la Generalitat per a l'exercici 2009.  
Contra la present resolució, que posa fi a la via administrativa, pot interposar-se recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà de la publicació en el Diari Oficial de la Comunitat Valenciana, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que puguen interposar qualsevol altre que estimen pertinent.  
València, 8 de maig de 2009.- El conseller d'Immigració i Ciutadania: Rafael Blasco Castany.  
  
  
Motius de denegació  
1. Presentar la sol·licitud fora del termini establit a l'efecte (Base tercera, apartat 3 de l'Orde de 17 de desembre de 2008).  
2. Desistiment de la sol·licitud o desistiment d'algun dels projectes presentats en la sol·licitud per concurrència de dos o més projectes en un mateix grup de programes (Base quarta, apartat 1 de l'Orde de 17 de desembre de 2008).  
3. No estar inscrita l'entitat en el registre administratiu que en funció de la seua naturalesa li corresponga (Base segona, apartat 1. b) de l'Orde de 17 de desembre de 2008).  
4. Estar prevista una subvenció nominativa per a la dita entitat en l'annex de transferències corrents del programa 313.50 Integració de la Immigració de la Llei de Pressupostos de la Generalitat per a l'exercici 2009 (Base segona, apartat 2. c) de l'Orde de 17 de desembre de 2008).  
5. No tindre la condició jurídica d'entitat privada sense finalitat lucrativa (Base primera apartat 1 i base segona apartat 1 de l'Orde de 17 de desembre de 2008).  
6. Desistiment de la sol·licitud per no aportar la documentació requerida en el termini establit a l'efecte (Base cinquena apartat 1 de l'Orde de 17 de desembre de 2008).  
7. No aconseguir la puntuació mínima establida per la Comissió Avaluadora (Base segona apartat 2. b) de l'Orde de 17 de desembre de 2008).